**Lucas Tolentino Coelho de Lima** známy aj ako **Lucas Paquetá** (\* 27. august 1997, Rio de Janeiro, Brazília) je brazílsky profesionálny futbalista, ktorý hráva na poste stredopoliara v anglickom klube West Ham United.

Klubová kariéra
---------------

### Flamengo

Paquetá prišiel do akadémii Flamenga v roku 2007 keď mal desať rokov. Do roku 2016 hrával v mládežníckom tíme Flamenga. V marci 2016 podpísal svoju prvú profesionálnu zmluvu a dňa 5. marca debutoval v seniorskom tíme pri víťazstve 3:1 nad Banga v Campeonato Carioca.

V brazílskej Serie A debutoval 28. mája 2017 pri remíze 1:1 s Atlético Parananense. Svoj prvý ligový gól strelil 26. novembra pri prehre 1:2 so Santosom. Počas svojej prvej sezóny v klube odohral vo všetkých súťažiach 37 zápasov a strelil šesť gólov.

### AC Miláno

Dňa 10. októbra 2018 tlačové agentúry v Brazílii a Taliansku oznámili, že medzi AC Miláno a Flamengo bola uzavretá dohoda o prestupe hráča a prestupový poplatok dosiahol výšku 35 miliónov eur. Dňa 4. januára 2019 bol sa prestup stal oficiálnym a Paquetá podpísal s klubom zmluvu na päť rokov. V tíme debutoval 12. januára v osemfinále Coppa Italia pri víťazstve 2:0 po predĺžení nad Sampdoriou. O štyri dni neskôr hral s tímom v Supercoppa Italiana kde jeho tím prehral s Juventusom 0:2. V Serie A debutoval 21. januára pri víťazstve 2:0 nad FC Janov. Dňa 10. februára strelil Paquetá svoj prvý gól pri víťazstve 3:0 nad Cagliari Calcio. 

V sezóne 2019/20 odohral Paquetá v klube 37 zápasov a strelecky sa nepresadil ani raz.

### Olympique Lyon

Dňa 30. septembra prestúpil Paquetá do francúzskeho klubu Olympique Lyon za poplatok vo výške 20 miliónov eur. V klube debutoval 18. októbra pri víťazstve 3:2 na ihrisku Strasbourgu. Dňa 23. decembra strelil pri víťazstve 3:0 nad Nantes svoj prvý gól v drese Lyonu. Sezóna 2020/21 bola pre Paquetu úspešná keď v 34 zápasoch strelil 10 gólov a pridal šesť asistencií. Stal sa najlepším zahraničným hráčom sezóny v Ligue 1.

### West Ham United

Dňa 29. augusta 2022 prestúpil Paquetá do anglického klubu West Ham United za klubový rekordný poplatok, ktorý sa odhaduje na 50 miliónov libier. O dva dni neskôr debutoval v klube pri remíze 1:1 s Tottenhamom. Dňa 4. januára 2023 strelil Paquetá svoj prvý gól v klube pri remíze 2:2 s Leeds United.

Dňa 7. júna asistoval Paquetá na víťazný gól Jarroda Bowena vo finále Konferenčnej ligy UEFA 2022/23 pri víťazstve 2:1 nad Fiorentinou. West Ham sa tešil z prvej trofeje po 43 rokoch.

Reprezentačná kariéra
---------------------

Paquetá debutoval v reprezentácii 8. septembra 2018 pri víťazstve 2:0 nad USA v priateľskom zápase.

V máji 2019 bol Paquetá zaradený do 23-člennej nominácie na Copa América 2019. Na turnaji odohral pár minút vo štvrťfinále pri víťazstve po penaltovom rozstrele nad Paraguajom. Brazília sa nakoniec stala víťazom Copa América keď vo finále zdolala Peru 3:1.

Paquetá bol súčasťou konečnej nominácie na Copa América 2021. Na turnaji odohral šesť zo siedmich zápasov. Vo štvrťfinále rozhodol o víťazstve 1:0 nad Čile, skóroval aj v semifinále kde taktiež rozhodol o víťazstve 1:0 na Peru. Vo finále však Brazília prehrala s Argentínou 0:1.

Paquetá bol súčasťou záverečnej nominácie na Majstrovstvá sveta vo futbale 2022. Na turnaji odohral štyri zápasy a strelil jeden gól v osemfinále pri víťazstve 4:1 nad Južnou Kóreou. Brazília skončila vo štvrťfinále kde prehralo s Chorvátskom po penaltovom rozstrele.

Štatistiky kariéry
------------------

### Klubové

*K 18. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Kontinentálne | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| CR Flamengo | 2016 | Serie A | 0 | 0 | 0 | 0 | ― | ― | 2**1 2** | 0 | 2 | 0 |
| 2017 | 17 | 1 | 3 | 1 | ― | 9**3** | 2 | 8**1 2** | 2 | 37 | 6 |
| 2018 | 32 | 10 | 6 | 0 | ― | 7**4** | 0 | 11**1** | 2 | 56 | 12 |
| Celkom | 49 | 11 | 9 | 1 | ― | 16 | 2 | 21 | 4 | 95 | 18 |
| AC Miláno | 2018/19 | Serie A | 13 | 1 | 3 | 0 | ― | ― | 1**5** | 0 | 17 | 1 |
| 2019/20 | 24 | 0 | 3 | 0 | ― | ― | ― | 27 | 0 |
| Celkom | 37 | 1 | 6 | 0 | ― | ― | 1 | 0 | 44 | 1 |
| Olympique Lyon | 2020/21 | Ligue 1 | 30 | 9 | 4 | 1 | ― | ― | ― | 34 | 10 |
| 2021/22 | 35 | 9 | 0 | 0 | ― | 9**6** | 2 | ― | 44 | 9 |
| 2022/23 | 2 | 0 | ― | ― | ― | ― | 2 | 0 |
| Celkom | 67 | 18 | 4 | 4 | ― | 9 | 2 | ― | 80 | 19 |
| West Ham United | 2022/23 | Premier League | 28 | 4 | 2 | 0 | 0 | 0 | 11**7** | 1 | ― | 41 | 5 |
| 2023/24 | 5 | 1 | 0 | 0 | 0 | 0 | 0 | 0 | ― | 5 | 1 |
| Celkom | 33 | 5 | 2 | 0 | 0 | 0 | 11 | 1 | ― | 46 | 6 |
| Celkovo | 186 | 35 | 21 | 5 | 0 | 0 | 36 | 5 | 22 | 4 | 265 | 46 |

Poznámky
**1** Campeonato Carioca
**2** Primeira Liga
**3** Copa Sudamericana
**4** Copa Libertadores
**5** Supercoppa Italiana
**6** Európska liga UEFA
**7** Európska konferenčná liga UEFA
### Medzinárodné

*K 18. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Brazília | 2018 | 2 | 0 |
| 2019 | 9 | 2 |
| 2020 | 2 | 0 |
| 2021 | 15 | 4 |
| 2022 | 11 | 2 |
| 2023 | 3 | 1 |
| Celkovo | 42 | 9 |

Úspechy hráča
-------------

**Flamengo**

* Campeonato Carioca: 2017

**West Ham United**

* Európska konferenčná liga UEFA: 2022/23

**Brazília**

* Copa América: 2019

Referencie
----------

1. ↑   *Flamengo's Lucas Paqueta to join AC Milan* [online]. The Star, [cit. 2023-09-18]. Dostupné online. (po anglicky)
2. ↑   *AC Milan sign Paqueta for €35m in January* [online]. ESPN.com, 2019-01-04, [cit. 2023-09-18]. Dostupné online. (po anglicky)
3. ↑   *El alumno supera al maestro: impresionante 'lambretta' a lo Neymar de Paquetá* [online]. Marca.com, 2019-01-21, [cit. 2023-09-18]. Dostupné online. (po španielsky; kastílsky)
4. ↑   *Paquetá, do Lyon, é eleito melhor estrangeiro do Campeonato Francês* [online]. ge, 2022-06-13, [cit. 2023-09-18]. Dostupné online. (po portugalsky)
5. ↑   *West Ham United sign Brazil star Lucas Paquetá for record fee | West Ham United F.C.* [online]. www.whufc.com, [cit. 2023-09-18]. Dostupné online. (po anglicky)
6. ↑   Rodrigo denies West Ham with Leeds leveller. *BBC Sport*. Dostupné online [cit. 2023-09-18]. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Lucas Paquetá**

Externé odkazy
--------------

* Lucas Paquetá na transfermarkt.com

Zdroj
-----

*Tento článok je čiastočný alebo úplný preklad článku Lucas Paquetá na anglickej Wikipédii.*

| * z
* d
* u
Európska konferenčná liga UEFA 2022/2023 - West Ham United |
| --- |
| Brankár | 
* Alphonse Areola
* Łukasz Fabiański

 |
| Hráči | 
* Ben Johnson
* Aaron Cresswell
* Kurt Zouma
* Vladimír Coufal
* Thilo Kehrer
* Angelo Ogbonna
* Emerson Palmieri
* Nayef Aguerd
* Levi Laing
* Craig Dawson
* Harrison Ashby
* Pablo Fornals
* Manuel Lanzini
* Lucas Paquetá
* Flynn Downes
* Tomáš Souček
* Armstrong Oko-Flex
* Declan Rice
* Kamarai Simon-Swyer
* Keenan Forson
* Freddie Potts
* Oliver Scarles
* Kaelan Casey
* Conor Coventry
* Gianluca Scamacca
* Michail Antonio
* Maxwel Cornet
* Danny Ings
* Jarrod Bowen
* Saïd Benrahma
* Divin Mubama

 |
| Tréner | 
* David Moyes

 |